ધૈર્યરાજ માટે ગુજરાતીઓએ તિજોરી ખોલી દીધી - સ્વયંસેવકોની મહેનત રંગ લાવી - અધધ આટલી રકમ જમા કરી લીધી - Gujarati News & Stories
તમે બધા આ બાબત વિશે તો જાણો જ છો, છેલ્લા ઘણા દિવસોથી સોશિયલ મીડિયા પર ધૈર્યારાજ સિંહની મદદ માટે એક પહેલ શરુ કરવામાં આવી છે. ઘણા લોકોએ આ માસુમનો જીવ બચાવવા ગ્રુપ્સ પણ બનાવ્યા હતા અને રોડ પર પણ દાન લેવા માટે ઉતર્યા હતા. ઘણીબધી મહેનત અને સહકાર પછી મહેનત રંગ લાવી હોય એવું લાગે છે.
જણાવી દઈએ કે આ માસુમ ધૈર્યારાજની સારવાર માટે લગભગ ૧૬ કરોડ રૂપિયાની જરૂર હતી, જેની મદદ માટે તેના માતા-પિતાએ લોકોને અપીલ કરી હતી. તે વિડીઓ ખુબ જ વાઈરલ થયો હતો અને લોકોએ સોશિયલ મીડિયા પર ખુબ જ સહકાર આપ્યો હતો અને દાન પણ કર્યું હતું. હવે રસપ્રદ વાત એ છે કે ધૈર્યારાજના પિતાના ખાતામાં ૧૫.૪૮ કરોડ રૂપિયા એકઠા થઇ ગયા છે.
ધૈર્યારાજ માટે અમેરિકાથી રૂપિયા ૧૬ લાખનું ઈન્જેકશન મંગાવવાનું છે, એવામાં હવે માત્ર ૫૨ લાખ રૂપિયાની જ જરૂર છે, આટલા રૂપિયા ભેગા થતાની સાથે જ આ ઈન્જેકશન અમેરિકાથી મંગાવવામાં આવશે. માતા પિતા આ મોટો ખર્ચ ઉઠાવી શકે તેમ ન હોવાથી તેને લોકો પાસે મદદની અપીલ કરી હતી અને લોકોએ ઘણો સહકાર આપ્યો હતો.
જણાવી દઈએ કે ધૈર્યારાજ માટે માત્ર ગુજરાતમાં થી જ નહિ પરંતુ આખા દેશભરમાંથી મદદ મળી છે અને ખુશીની વાત એ છે કે માત્ર ૩૮ દિવસમાં આ મોટી રકમ એકથી થઇ છે. ધૈર્યારાજને જન્મતા ની સાથે જ એક ગંભીર બીમારી છે જે SMA-1 (Spinal Muscular Atrophy Fact Sheet) નાં નામે ઓળખાય છે. આ બીમારીમાં અંગો નબળા પડે છે અને શ્વાસ લેવામાં મુશ્કેલી પડે છે. તેના ઈલાજ માટે અમેરિકાથી ૧૬ કરોડનું ઈન્જેકશન મંગાવવું પડશે જે હવે ટૂંક સમયમાં આવી જશે. આપણે બધા ભગવાનને પ્રાર્થના કરીએ કે માસુમ ધૈર્યારાજ જલ્દી ઠીક થઇ જાય.